《送重峰阮子敬南还》
明代·张以宁

君家重峰下，我家大溪头。
君家门前水，我家门前流。
我行久别家，思忆故乡水。
何况故乡人，相见六千里。
十年在扬州，五年在京城。
不见故乡人，见君难为情。
见君情尚尔，别君奈何许？
送君遽不堪，忆君良独苦。
君归过溪上，为问水中鱼。
别时鱼尾赤，别后今何如？

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。